করদোবার রোমান সেতু (স্পেনীয় - Puente romano de Córdoba, উচ্চারন - পুয়েন্তে রোমানো দে করদোবা) হল দক্ষিণ <MASK> আন্দালুসিয়া স্বায়ত্ত্বশাসিত কমিউনিটির অন্তর্গত করদোবা শহরের পাশ দিয়ে প্রবাহিত গুয়াদালকিবির নদীর উপরে প্রতিষ্ঠিত একটি প্রাচীন সেতু। প্রায় দুই সহস্রাব্দ পুরনো এই সেতুটি পুয়েন্তে বিয়েখো (Puente viejo) বা "পুরনো সেতু" নামেও সাধারণ্যে পরিচিত। করদোবা শহরের ঐতিহ্য ও পরিচিতির সাথে এই সেতুটির নাম আজ অঙ্গাঙ্গীভাবেই জড়িত। বস্তুত বিংশ শতাব্দীর মধ্যভাগে সান রাফায়েল সেতু (Puente de San Rafael) তৈরি হবার আগে পর্যন্ত গুয়াদালকিবির নদীর উপর দিয়ে শহরে যাতায়াতের জন্য এই একটি সেতুর উপরেই মানুষ প্রায় ২০০০ বছর ধরে নির্ভর করে এসেছে।
করদোবার রোমান সেতু
রোম স্পেনের ইউনেস্কো করদোবা